**Κως, 17 Αυγούστου 2018**

ΣΤΑΜΑΤΗΣ ΛΟΪΖΟΣ: “Με στοιχεία και αριθμούς: 700.000 ευρώ για το νερό στην Αντιμάχεια από το 2015 έως σήμερα και έργα 2,5 εκ. ευρώ ξεκινούν το επόμενο διάστημα.”

Επειδή πολύς θόρυβος γίνεται για την ποσότητα και την ποιότητα του νερού στην Αντιμάχεια, θεωρώ ότι είναι καλό να πούμε και τι έκανε η ΔΕΥΑΚ και η Δημοτική Αρχή στην Αντιμάχεια για το νερό στην Αντιμάχεια.

Η Δημοτική Αρχή της ΔΥΝΑΜΗΣ ΑΛΛΑΓΗΣ λοιπόν, την περίοδο από το 2015 έως σήμερα έχει διαθέσει 700.000 ευρώ για να βελτιώσει το δίκτυο ύδρευσης αλλά και την επάρκεια και ποιότητα νερού στην Αντιμάχεια.

Το επόμενο διάστημα ξεκινούν έργα ύψους 2,5 εκ. ευρώ.

**Εμείς μιλάμε με στοιχεία και αριθμούς, για να γνωρίζουν οι δημότες που και πως διατέθηκαν αυτά τα χρήματα.**

Αναλυτικά, τι έγινε έως σήμερα :

1. Επανέλεγχος όλων των γεωτρήσεων (7.000€).
2. Καθαρισμός όλων των δεξαμενών και δικτύων (8.000€).
3. Καθαρισμός και τοποθέτηση νέου αντλητικού συγκροτήματος στη γεώτρηση Σεμέτης (8.000€).
4. Νέα γεώτρηση στο πρώην στρατόπεδο Ζουλούφη (28.000€ + 6.000€ = 34.000€).
5. Δίκτυο μήκους 2.5km Ζουλούφη – Δεξαμενή Αγία Μαρίνα –Καρδάμαινα (200.000€).
6. Τοποθέτηση ρυθμιστών πίεσης στη θέση Αγία Μαρίνα (10.000€)
7. Επανεκκίνηση μετρήσεων – έλεγχος δικτύων.
8. Λειτουργία της δεξαμενής στη θέση Μαύρικες και τοποθέτηση αντλητικού συγκροτήματος (10.000€)
9. Επισκευή δικτύου μεταφοράς νερού Μαύρικες – Υδατόπυργος (20.000€).
10. Τοποθέτηση αντλητικού συγκροτήματος στη γεώτρηση NEPTUNE (6.000€).
11. Τοποθέτηση νέων πιεστικών συγκροτημάτων στη δεξαμενή Άγιος Παντελεήμονας για μεταφορά νερού στον Υδατόπυργο (12.000€).
12. Νέα γεώτρηση στη θέση Ατσάς και τοποθέτηση νέου αντλητικού συγκροτήματος (30.000€).
13. Αλλαγή αντλητικού συγκροτήματος στη γεώτρηση Ανεβάλλουσα 1 (6.000€).
14. Αλλαγή αντλητικού συγκροτήματος στη γεώτρηση Πλάκα 1 (6.000€).
15. Νέο δίκτυο μεταφοράς νερού από κύκλο Αεροδρομίου στον Υδατόπυργο μήκους 600m (100.000€).  
    -Νέο δίκτυο μήκους 600m στην περιοχή Άγιος Ακίνδυνος Αντιμάχειας (20.000€).
16. Τοποθέτηση δύο (2) νέων μονάδων αντίστροφης όσμωσης σε Αντιμάχεια και Καρδάμαινα (40.000€).
17. Αλλαγή αντλητικού συγκροτήματος στη γεώτρηση Άγιος Θεολόγος (6.000€).
18. Απομάκρυνση της γεώτρησης Βαγί και διάθεση για άρδευση (2.000€).
19. Αλλαγή σκέπαστρου στη δεξαμενή Κάστρο Αντιμάχειας (12.000€).
20. Νέα γεώτρηση στη θέση Βουνάρι (27.000€).
21. Δίκτυο μήκους 400m στην περιοχή Δρομικό Καρδάμαινας (8.000€).
22. Επέκταση δικτύου μήκους 200m στην περιοχή Περβετούρα (5.000€).
23. Επισκευή δικτύου από δεξαμενή Κάστρου προς Καρδάμαινα (20.000€).
24. Επισκευή γεωτρήσεων Μανιάκι, Βουνάρι1, Βουνάρι 2 (20.000€).
25. Καθαρισμός, νέο αντλητικό συγκρότημα στη γεώτρηση Ζαβός (6.000€).

Σύνολο παρεμβάσεων 625.000€.

Επίσης το ετήσιο κόστος παρακολούθησης και λειτουργίας γεωτρήσεων και δεξαμενών ανέρχεται σε 150.000€ ετησίως.

Η δαπάνη για τη ΔΕΗ ανέρχεται σε 200.000€ ετησίως.

Το κόστος συντήρησης των δικτύων ανέρχεται σε 60.000€ ετησίως.

**Δηλαδή τα τρία προηγούμενα χρόνια διατέθηκαν 700.000 ευρώ από ίδιους πόρους της ΔΕΥΑΚ σε έργα και παρεμβάσεις για το νερό στην Αντιμάχεια και την ευρύτερη περιοχή.**

Βέβαια θα πει κάποιος, ότι εξακολουθούν να υπάρχουν προβλήματα. Ναι υπάρχουν. Τόσο από την αλόγιστη χρήση του αγαθού που λέγεται νερό, όσο και από τα προβλήματα πολλών χρόνων που δεν αντιμετωπίστηκαν όπως έπρεπε και όταν έπρεπε.

Εμείς δεν σταματούμε όμως την προσπάθεια για καλύτερη ποιότητα και καλύτερη διαχείριση του νερού.

**Είναι πολύ σημαντικό όμως ότι ξεκινούν έργα ύψους 2,5 εκατ. ευρώ το επόμενο διάστημα όπως:**

**-Το έργο του τηλεελέγχου και τηλεχειρισμού 40 δεξαμενών και γεωτρήσεων της Δ.Ε. Ηρακλειδών ύψους 1,5 εκ. ευρώ. Τις επόμενες μέρες γίνεται ο διαγωνισμός και στις αρχές του 2019 ξεκινά η υλοποίησή του.**

**-Η κατασκευή δικτύου μεταφοράς νερού μήκους 5 χιλιομέτρων για μεταφορά νερού από το Πυλί στον Υδατόπυργο ύψους 500.000€ περίπου. Και αυτό το έργο ξεκινά αρχές του 2019.**

**-Η ανακατασκευή του υδατόπυργου για να καλύπτονται οι αυξημένες ανάγκες. Έχει ήδη εγκατασταθεί εργολάβος για το έργο.**

Μπορεί μήπως η κ. Ρούφα να παρουσιάσει το δικό της απολογισμό για την προηγούμενη δημοτική περίοδο;

Έστω και τώρα, γιατί ποτέ δεν έκαναν απολογισμό. Ίσως γιατί το μόνο που είχαν να παρουσιάσουν ήταν το απόλυτο τίποτα.

Τόσο υπολογίζουν τους πολίτες.

Σταμάτης Λοΐζος

Δημοτικός Σύμβουλος

Πρόεδρος ΑΝΕΜ